*Tämä artikkeli käsittelee jääkiekkopuolustaja Jussi Makkosta. Muista samannimisistä henkilöistä katso Jussi Makkonen (täsmennyssivu).*

**Jussi Makkonen** (s. 6. kesäkuuta 1989 Kajaani) on suomalainen jääkiekkopuolustaja, joka pelaa II-divisioonajoukkue Kiekko-Laserissa. Hän toimii joukkueen varakapteenina. Makkosen vahvuuksiin kuuluu kovuus, sekä kiekollinen että kiekoton peli ja monipuolisuus. Hän tarvitsee kuitenkin useimmiten peliä rytmittävän ja rauhoittavan pakkiparin rinnalleen. Makkonen myös provosoituu herkästi.

Ura
---

### Seuraura

Makkonen on Kajaanin Hokin kasvatti. Hän oli suhteellisen lupaava pelaaja ja teki 17-vuotiaana kolmivuotisen sopimuksen Hokin Mestis-joukkueen kanssa kaudeksi 2006–2007. Makkonen pelasi Mestiksessä kolme runkosarjaottelua, kunnes hän siirtyi lokakuussa 2006 Hokin A-nuorten päävalmentajan mukaan noin joulutaukoon asti kestävälle koeajalle Rauman Lukon A-nuoriin, jossa Makkonen pelasi loppukauden sekä koko seuraavan kauden 2007–2008 ajan.

Kaudella 2008–2009 Makkonen pelasi Lukossa ensimmäisen ja kauden ainoaksi jääneen SM-liigaottelunsa 25. marraskuuta 2008 vieraissa Tampereen Ilvestä vastaan. Hän pelasi tammikuussa 2009 myös kahden Mestis-ottelun verran lainalla Hokissa tehden yhden syöttöpisteen. Pääosin kaudestaan Makkonen pelasi kuitenkin Lukon A-nuorissa, joissa hän voitti SM-pronssia keväällä 2009. Kaudella 2009–2010 Makkonen toimi Lukon A-nuorten kapteenina ja hän oli tehoilla 10+18=28 koko A-nuorten SM-liigan puolustajien pistepörssin neljäs. Makkonen pelasi myös kaksi playoff-ottelua SM-liigassa keväällä 2010.

Makkonen palasi yksivuotisella sopimuksella kasvattajaseuraansa Hokkiin kaudeksi 2010–2011. Ensimmäinen kokonainen kausi miesten peleissä toi hänelle 45 runkosarjaottelussa tehot 3+7=10. Huhtikuussa 2011 Makkonen teki yksivuotisen jatkosopimuksen Hokin kanssa. Maaliskuussa 2012 hän jatkoi sopimustaan taas vuodella. Makkonen kärsi kaudella 2012–2013 kuitenkin loukkaantumisista ja pelasi runkosarjassa vain 15 ottelua.

Kaudeksi 2014–2015 Makkonen siirtyi II-divisioonajoukkue Kiekko-Laseriin.

### Maajoukkueura

Makkonen on pelannut kuusi poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Hokki | A-II-div. | 10 | 1 | 3 | 4 | 42 | – | – | – | – | – |
| 2006–2007 | Hokki | A-I-div. | 5 | 0 | 2 | 2 | 29 | – | – | – | – | – |
|  | Hokki | Mestis | 3 | 0 | 0 | 0 | 0 | – | – | – | – | – |
|  | Lukko | A-SM | 29 | 1 | 2 | 3 | 32 | – | – | – | – | – |
| 2007–2008 | Lukko | A-SM | 42 | 2 | 13 | 15 | 66 | – | – | – | – | – |
| 2008–2009 | Hokki | Mestis | 2 | 0 | 1 | 1 | 4 | – | – | – | – | – |
|  | Lukko | A-SM | 30 | 4 | 6 | 10 | 44 | 7 | 1 | 2 | 3 | 27 |
|  | Lukko | SM-liiga | 1 | 0 | 0 | 0 | 0 | – | – | – | – | – |
| 2009–2010 | Lukko | A-SM | 40 | 10 | 18 | 28 | 70 | 8 | 1 | 1 | 2 | 35 |
|  | Lukko | SM-liiga | – | – | – | – | – | 2 | 0 | 0 | 0 | 2 |
| 2010–2011 | Hokki | Mestis | 45 | 3 | 7 | 10 | 63 | – | – | – | – | – |
| 2011–2012 | Hokki | Mestis | 42 | 3 | 5 | 8 | 61 | 4 | 0 | 1 | 1 | 2 |
| 2012–2013 | Hokki | Mestis | 15 | 1 | 4 | 5 | 10 | 4 | 0 | 1 | 1 | 4 |
| 2013–2014 | Hokki | Mestis | 35 | 1 | 9 | 10 | 57 | 3 | 0 | 1 | 1 | 6 |
| 2014–2015 | Kiekko-Laser | II-divisioona | 18 | 6 | 8 | 14 | 53 | – | – | – | – | – |
| 2 kautta | yhteensä | SM-liiga | 1 | 0 | 0 | 0 | 0 | 2 | 0 | 0 | 0 | 2 |
| 6 kautta | yhteensä | Mestis | 142 | 8 | 26 | 34 | 197 | 11 | 0 | 3 | 3 | 12 |

Lähteet
-------

* Jussi Makkonen The Internet Hockey Databasessa (englanniksi)
* Jussi Makkonen *Elite Prospects*. Everysport Media Group AB.  (englanniksi)

### Viitteet

1. ↑  Kajaanin Edustushokki » #2 Jussi Makkonen (Arkistoitu – Internet Archive)
2. ↑  Jussi Makkonen – Jatkoaika.com - Kaikki jääkiekosta
3. 1 2 3  Jussi Makkonen *Elite Prospects*. Everysport Media Group AB.  (englanniksi)
4. ↑  Hokille uusia sopimuksia  26.5.2006. Jatkoaika.com. Viitattu 1.8.2011.
5. ↑  Hokin Virtala sairastuvalle, Makkonen Lukkoon  16.10.2006. Jatkoaika.com. Viitattu 1.8.2011.
6. ↑  Tilastot – Liiga  25.11.2008. Liiga. Viitattu 1.8.2011.
7. ↑  Hokissa nippu pelaajamuutoksia  1.1.2009. Jatkoaika.com. Viitattu 1.8.2011.
8. ↑  Hokki kiinnitti pelaajia ensi kaudeksi  1.6.2010. Jatkoaika.com. Viitattu 1.8.2011.
9. ↑  Wedman ja Makkonen jatkavat Hokissa  10.4.2011. Jatkoaika.com. Viitattu 1.8.2011.
10. ↑  Hokin joukkueen rakennus hyvässä vauhdissa  25.3.2012. Jatkoaika.com. Viitattu 21.2.2013.
11. ↑  Makkonen vaihtaa "Rautaliigaan"  2.9.2014. Jatkoaika.com. Viitattu 2.9.2014.